”બેનને કે’જો પાણી ગરમ થાવા ન મૂકે, અમે ધૂને જાઇ છે.” તેમણે સાદ પાડ્યો. અને તે પછી તરત અમે આગલી રાત્રે જે રસ્તે ગયા હતા એ જ રસ્તે પાછા થોડેક સુધી ગયા, પછી નદીની સમાંતર થોડુંક ચાલ્યા અને ગામથી દૂર આવ્યા. થોડુંક વહેતું અને ઉંડુ પાણી મળ્યું એટલે કપડા કાઢી ધૂબાકા માર્યા પાછા બહાર આવી, એક પથ્થર પર ચઢી પાણીમાં પાછા ઠેકડા માર્યા. નાના હતા ત્યારે શાળાએથી પ્રવાસમાં જતા ત્યારે ઉત્કંઠેશ્વર નામના સ્થળે આમ જ પાણીમાં નહાતા પણ આ તો વહેતી નદી….